Henrik Martin Dahlsbakken

Henrik Martin Dahlsbakken (født 23. mai 1989 på Hamar) er en norsk filmregissør og manusforfatter.

Dahlsbakken er autodidakt som filmskaper. Han har (per 2018) ikke fått støtte til filmene sine fra Norsk Filminstitutt, men har basert seg på regionale filmfond i stedet. Han ble tildelt Hedmark fylkes kulturpris for 2018.

Kortfilmer
Dahlsbakken debuterte som regissør med kortfilmen Tiden imellom i 2010 og har vunnet internasjonale priser for den og flere av sine kortfilmer, blant annet for Mannen fra isødet fra 2012 og Takk for turen fra 2016. 

Kortfilmen Takk for turen (2016) ble vist på Den internasjonale kortfilmfestivalen i Clermont-Ferrand (Festival du court métrage de Clermont-Ferrand) i Frankrike, men vant ingen pris der. På filmfestivalen Aspen Short i Aspen, Colorado vant den imidlertid både publikumsprisen og juryprisen.

Spillefilmer 
Hans første spillefilm var Å vende tilbake fra 2015 som vant prisen for beste film under de Nordiske filmdagene i Lübeck i 2015. Hans andre spillefilm, Sensommer, hadde premiere året etter. For filmen mottok skuespiller Bente Børsum Filmkritikerprisen 2017 for beste fagfunksjon og ble i tillegg nominert til både Amandaprisen 2016 og Kanonprisen 2016 for samme rolle. Ingar Helge Gimle vant Amandaprisen 2018 for beste mannlige birolle i filmen Rett vest. Hans femte spillefilm, En affære, vant publikumsprisen under Bergen Internasjonale Filmfestival 2018.

Dahlsbakkens tiende spillefilm Munch bygget på maleren Edvard Munchs liv. Dahlsbakken hadde både skrivet manus og regissert filmen, og NRK P3s anmelder skrev begeistret:«Et fortellerteknisk vågestykke som gir full uttelling.»

Filmografi

Som regissør og manusforfatter
 2010: Tiden imellom (kortfilm)
2012: Mannen fra isødet (kortfilm)
2013: En prest og en plage (kortdokumentar) – om den norske teologen og aktivisten Børre Knudsen, som ble fradømt sitt presteembete i Den norske kirke
2014: En fremmed (kortfilm)
2014: Mitt lys i mørket (kortfilm)
2015: Å vende tilbake (spillefilm)
2016: Sensommer (spillefilm) – manus med Kamilla Krogsveen
2016: Cave (spillefilm)
2016: Takk for turen (kortfillm)
2017: Rett vest (spillefilm)
2018: En affære (spillefilm)
2018: En dag i juli (kortfilm)
2021: Prosjekt Z (spillefilm)
2021: De fredløse (spillefilm)
2022: Forbannelsen (spillefilm)
2023: Munch (spillefilm)

Kun regi 
 2020: Neste sommer (TV-serie, 3 episoder)
2020: Gledelig jul (spillefilm)

Kommende 
 Vill ni åka mera (kortfilm; i postproduksjon per november 2021) – regi og manus sammen med Benjamin Helstad
 X (spillefilm; i postproduksjon per januar 2022)

Referanser

Eksterne lenker 
 

Norske filmregissører
Norske manusforfattere
Personer fra Hamar kommune